laion/Wikipedia-Exotic huggingface dataset:
זמן ריצה (תוכנה)

במדעי המחשב זמן ריצה הוא המונח בו משתמשים לתיאור השלב בו התוכנה רצה (מבצעת את הפעולות שהיא מתוכננת לבצע), בניגוד לשאר השלבים במחזור החיים של התוכנה (לדוגמה: הידור, טעינה וקישור). שגיאת זמן ריצה היא שגיאה שנתפסת לאחר או בזמן ריצת התוכנית, בניגוד לשגיאת הידור שנתפסת על ידי המהדר לפני שהתוכנה רצה. בדיקת טיפוסים, יצירת קוד, הקצאת מקום אחסון ומיטוב קוד מתבצעים לרוב בזמן ההידור, אך לעיתים מתבצעים גם בזמן הריצה כתלות בשפה ובמהדר. במקרים רבים, ריצת התוכנה מתחילה אחרי שטוען ביצע את הפעולות הנדרשות בזיכרון וקישר את התוכנית עם ספריות קישור-דינמי, אם היא מסתמכת על כאלה. במקרים מסוימים הפעולות הללו יבוצעו באמצעות ספריית זמן הריצה של התוכנה, אך זה לא נפוץ בשפות השכיחות במערכות ההפעלה הנפוצות כיום. חלק מהתהליך של ניפוי שגיאות נהוג לבצע בזמן ריצה, כיוון ששם אפשר לבצעו ביעילות רבה יותר. דוגמאות לשגיאות שקל יותר לנפות בזמן ריצה תהיינה שגיאות לוגיות ובדיקת גבולות של מערכים. מסיבות אלה, חלק מהשגיאות בתוכנה לא נתפסות לפני שהתוכנה רצה בסביבה מציאותית, חרף בדיקות מחוכמות בזמן ההידור ותהליכי בדיקת תוכנה מדוקדקים לפני הוצאת התוכנה לאור. במקרים כאלה, המשתמשים עלולים להתקל במסרי שגיאת זמן ריצה. סיבוכיות זמן טבלת מתודות וירטואלית ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
דל-זיפיות

דל-זיפיות (שם מדעי: Oligochaeta) היא תת-מחלקה של מחלקת התולעים הטבעתיות. תת-מחלקה זו מונה כ-3,500 מינים מתוך כ-15,000 מינים של תולעים טבעתיות. אזורי המחיה בהם חיות הדל-זיפיות הם אזורים רווים מים מתוקים ויבשה. המוכר ביותר בתת-מחלקה זו הוא השלשול (Lumbricus). תולעים דל-זיפיות נבדלות מתולעים רב-זיפיות בכך שאין להן כנפות-רגל, בכך שפרק הראש חסר עיניים, משושות ושיניים, ובכך שיש להן זיפים מועטים בלבד על פני הגוף. ישנה סברה הרווחת כיום כי התולעים הדל-זיפיות התפתחו מתוך התולעים הרב-זיפיות ומהוות למעשה קבוצה מתוכן. הגוף מצופה קוטיקולה דקה המופרשת על ידי האפידרמיס, מתחת לאפידרמיס מצויים שרירי הגוף המאורגנים בשתי שכבות: היקפית ואורכית. אפידרמיס וקוטיקולה מהווים יחדיו את דופן הגוף, המאורגן בסגמנטים. על כל סגמנט יש זיפים הניתנים לזיקוף או להצמדה לגוף, תחת בקרה שרירית. פנימית לשכבות השרירים מחולק הצלום לסדרת מדורים על ידי מחיצות רוחב המסוגלות להתקער ולהתיישר ולהשפיע על לחץ הנוזל בכל מדור. התנועה היא על ידי כיווץ והרפיה של סגמנטים שלמים באופן עוקב, ולא כיווץ של צד אחד בכל פעם כמו אצל התולעים הרב-זיפיות. תוך סדרה רציפה של כיווצים והרפיות של שרירים היקפיים ואורכיים, כאשר נוזל הצלום משמש כשלד הידרוסטטי המתופעל על ידי מחיצות הרוחב, מתקדמת התולעת הדל-זיפית במחילה תת-קרקעית, כיווצים עוקבים אלו של הגוף נקראים גלים פריסטלטיים (Peristaltic waves). מדיה וקבצים בנושא דל-זיפיות בוויקישיתוף דל-זיפיות, באתר ITIS (באנגלית) דל-זיפיות, באתר NCBI (באנגלית) דל-זיפיות, באתר Animal Diversity Web (באנגלית) דל-זיפיות, באתר האנציקלופדיה של החיים (באנגלית) דל-זיפיות, באתר GBIF (באנגלית) דל-זיפיות, באתר אנציקלופדיה בריטניקה (באנגלית) אנציקלופדיית החי והצומח של ארץ ישראל, כרך 2 – "חסרי חוליות יבשתיים", בעריכת גרשום לוי, הוצאת משרד הביטחון , עמ' 159
אבי דואן

אַבְרָהָם (אָבִי) דוּאָן (17 באוקטובר 1955 – 22 בספטמבר 2018) היה עובד סוציאלי ישראלי וחבר הכנסת השמונה עשרה מטעם סיעת קדימה. דואן גדל ברמת עמידר שבעיר רמת גן. בראשית שנות ה-80 שימש כמנהל קבוצת הכדורגל מכבי רמת עמידר. סיים תואר ראשון בפסיכופתולוגיה ובקרימינולוגיה ותואר שני בעבודה סוציאלית ומִנהל קהילתי מאוניברסיטת בר-אילן. שימש במשך 25 שנים כעובד סוציאלי בעירו, רמת גן, בתל מונד ומרכז לבריאות הנפש שלוותה. עבד בג'וינט וניהל את המרכז לפיתוח תעסוקתי לעולי אתיופיה באשדוד וברחובות, היה ראש צוות המשימה "אשנב כל" ליזמות ותעסוקה למפוני גוש קטיף וצפון השומרון במשרד התמ"ת. בבחירות המקדימות לראשות מפלגת קדימה ב-2008 שימש כ"ראש מטה השטח" של מחנה שאול מופז, ובמרץ 2012 ניהל את מטה הבחירות של מופז בבחירות המקדימות בקדימה. דואן הוצב במקום ה-33 ברשימת קדימה לכנסת, ולאחר שלא נבחר שימש עוזר פרלמנטרי ויועץ פוליטי לחברת הכנסת יוליה שמאלוב-ברקוביץ'. עם פרישתו של אלי אפללו הושבע לכנסת ב-25 בינואר 2012, וכיהן בה עד תום כהונתה של הכנסת השמונה עשרה ב-5 בפברואר 2013. בכנסת פעל להקמת השדולה למען העובדים הסוציאליים. נפטר ב-2018, ונטמן בבית העלמין קריית שאול. הותיר אחריו בן אחד. מדיה וקבצים בנושא אבי דואן בוויקישיתוף אבי דואן, באתר הכנסת אבי דואן, באתר כנסת פתוחה גיא עזרא, ‏בגיל 63 בלבד: ח"כ לשעבר אבי דואן הלך לעולמו, באתר "סרוגים", 23 בספטמבר 2018 משרד התמ"ת נערך לסיוע תעסוקתי לתושבי חבל עזה באמצעות כח משימה מיוחד, אתר משרד התמ"ת, מאי 2005 מרב דוד, רגע לפני הפריימריז: מלחמת קבלני הקולות, באתר nrg‏, 16 בספטמבר 2008 אריק בנדר, הכישלון הפך לניצחון, באתר nrg‏, 7 בינואר 2012 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
ג'יבריל סיסה

ג'יבריל סיסה (צרפתית: Djibril Cissé; נולד ב-12 באוגוסט 1981) הוא כדורגלן עבר צרפתי ששיחק כחלוץ בקבוצות רבות ובנבחרת צרפת. בשנת 1998 עבר סיסה מקבוצת הנוער של אוקזר אל הקבוצה הבוגרת וכבש 90 שערים ב 166 הופעות בקבוצה. לאחר 6 שנים במדיה סיסה חתם בקבוצת ליברפול ששילמה עבורו סכום חסר תקדים של 14.5 מיליון לירות שטרלינג ביולי 2004. באוקטובר 2004 מעד במגרש ושבר את רגלו. הוא חזר לשחק באפריל 2005. סיסה שבר את רגלו הימנית שנית ביוני 2006 במשחק ההכנה למונדיאל של נבחרת צרפת נגד נבחרת סין. בגלל פציעה זו החמיץ את השתתפותה של הנבחרת בגמר המונדיאל. בשנת 2006 עזב את ליברפול ועבר למרסיי, אך בשנת 2008 הושאל לסנדרלנד. ב-26 ביוני 2009 חתם בפנאתינאיקוס. בתחילת יוני 2010 נכלל בסגל הסופי של נבחרת צרפת למונדיאל 2010 שנערך בדרום אפריקה. ב-31 בינואר 2012 חתם סיסה בקווינס פארק ריינג'רס. סיסה חתם במועדון האנגלי לכשנתיים וחצי. ב-20 בינואר 2013 הושאל סיסה לקבוצת אל-גארפה הקטרית. ב-3 ביולי 2013 חתם סיסה בקובאן קרסנודאר לשנה עם אופציה לשנה נוספת, ב-1 בינואר 2014 עבר לספורטינג קלוב דה בסטיה לשנה וחצי. ביוני 2015 חתם ל-5 משחקים בקבוצה מראוניון. באוקטובר 2015 הודיע סיסה על פרישה ממשחק פעיל. אוסר הגביע הצרפתי: 2002/2003 ליברפול הגביע האנגלי: 2005/2006 ליגת האלופות: 2004/2005 הסופר קאפ האירופי: 2005 פנאתינאיקוס הגביע היווני: 2009/2010 גביע הליגה היוונית: 2010 נבחרת צרפת גביע הקונפדרציות: 2003 מדיה וקבצים בנושא ג'יבריל סיסה בוויקישיתוף ג'יבריל סיסה, ברשת החברתית פייסבוק ג'יבריל סיסה, ברשת החברתית אקס (טוויטר) ג'יבריל סיסה, ברשת החברתית אינסטגרם ג'יבריל סיסה, סרטונים בערוץ היוטיוב ג'יבריל סיסה, באתר Transfermarkt ג'יבריל סיסה, באתר Soccerway ג'יבריל סיסה, באתר BDFutbol ג'יבריל סיסה, באתר WorldFootball.net ג'יבריל סיסה, באתר National Football Teams ג'יבריל סיסה, באתר FootballDatabase.eu ג'יבריל סיסה, באתר ESPN פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
יצא ידי חובה

הניב החז"לי יצא ידי חובה מבטא מצב שבו האדם קיים את חובתו ההלכתית, לפחות ברמה מינימלית או רק בדיעבד כלומר רק לאחר מעשה ולא לכתחילה. להבדיל מאדם שלא יצא ידי חובתו כי לא קיים אותה במלואה, בין אם משום שקיים אותה באופן חלקי, ובין אם מכיוון שקיים אותה באופן שגוי ופסול. ניב זה משמש, בין השאר, בכלל הידוע שטבע רבי יוסי: ”כל המשנה ממטבע שטבעו חכמים בברכות לא יצא ידי חובתו” (תלמוד בבלי, מסכת ברכות, דף מ', עמוד ב'). במקרה זה, הניב בא לבטא מצב בו ברכה שנאמרה באופן שונה מהאופן בו תוקנה על ידי החכמים, אין לה כל ערך הלכתי כדי לפטור את המברך מברכת מצווה, ברכת הנהנין, או ברכה מסוג אחר. לפעמים עשוי הביטוי "לא יצא ידי חובתו" לבטא מצב בו האדם קיים מצווה כל שהיא, אך לא קיים את חובתו ההלכתית במלואה. כך למשל קובע רבי שניאור זלמן מלאדי, בספרו שולחן ערוך הרב, כי מי שלומד תורה מבלי להוציא את המילים מפיו, לא יצא ידי חובת מצוות תלמוד תורה שעליה נאמר ”לֹא יָמוּשׁ סֵפֶר הַתּוֹרָה הַזֶּה מִפִּיךָ וְהָגִיתָ בּוֹ יוֹמָם וָלַיְלָה” (יהושע, א', ח'), ולמרות שהוא עצמו קובע שבאופן שלא יכול הלומד להוציא מפיו את מילות הלימוד, הוא פטור מכך והוא מקיים גם אז מצוות תלמוד תורה, כמו בשעת עיון בהלכה, באופן שהאדם יכול להוציא את המילים מפיו ואינו עושה כך – הוא לא קיים את חובתו ההלכתית במלואה. הערך יצא ידי חובה, ב"מילון השפה העברית" ראו למשל משנה, מסכת ברכות, פרק ב', משנה ג' ראו למשל משנה, מסכת ברכות, פרק ו', משנה ב' הלכות תלמוד תורה, פרק ב', הלכה י"ב ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
קאפו (כדורגלן)

מרקוס אבנגליסטה דה מוראס (בפורטוגזית: Marcos Evangelista de Moraes; נולד ב-7 ביוני 1970, בסאו פאולו שבברזיל) הידוע בשם קַאפֿוּ, הוא כדורגלן עבר ברזילאי אשר שיחק בעמדת המגן הימני. קאפו מחזיק בתואר שיאן ההופעות בנבחרת ברזיל. קאפו הוא שחקן הכדורגל הראשון ועד כה היחיד ששיחק בשלושה משחקי גמר גביע העולם (1994, 1998, 2002). קאפו החל את הקריירה שלו בקבוצת סאו פאולו ב-1988 ומשם עבר לריאל סרגוסה. ב-1996 חזר לברזיל לקבוצת פלמיירס. בקיץ 1997, הוא הגיע לרומא האיטלקית. קאפו שיחק ברומא שש עונות ואף זכה עימה באליפות איטליה השלישית שלה בעונת 2000/2001. בשנת 2003, קאפו הגיע למילאן בהעברה חופשית במקומו של תומאס הלבג שסיים את חוזהו בקבוצה וחזר לאינטר מילאנו. ב-2008, לאחר 5 שנים במילאן, הודיע קאפו על פרישה ממשחק. בדצמבר אותה שנה פורסם כי הוא ישחק במדי גארפורת' טאון החובבנית מהליגה השביעית באנגליה. קאפו היה קפטן נבחרת ברזיל, עימה זכה במונדיאל 2002. קאפו הוא השחקן היחידי ששיחק בשלושה משחקי גמר רצופים במונדיאל (רונאלדו שיחק ב-1998 וב-2002 אך ב-1994 ישב על הספסל ולא שותף). במונדיאל 2006 שיחק קאפו בפעם הרביעית ברציפות בטורניר ובפעם השנייה בתור קפטן. במהלך פורום מנהיגי הנוער העולמי של ספיישל אולימפיקס, הוצג בהפתעה קאפו כשגריר הבינלאומי החדש של הארגון. מדיה וקבצים בנושא קאפו בוויקישיתוף קאפו, ברשת החברתית אקס (טוויטר) קאפו, באתר Transfermarkt קאפו, באתר Soccerway קאפו, באתר BDFutbol קאפו, באתר WorldFootball.net קאפו, באתר National Football Teams קאפו, באתר FootballDatabase.eu קאפו ישחק בגארפורת' טאון האנגלית, באתר וואלה, 18 בדצמבר 2008 ערך זה הוא קצרמר בנושא כדורגל ברזילאי. אתם מוזמנים לתרום לוויקיפדיה ולהרחיב אותו.
בעקבות המילים האבודות

בעקבות המילים האבודות הוא משחק מחשב לילדים מאת קומפדיה משנת 1995, אשר במהלכו מלקטים מילים שונות על-מנת להשלים סיפור אשר נשמט בו חלק מן הטקסט. המשחק זמין גם באנגלית, בשם "In Search of the Lost Words". לאורך המשחק מלווה את השחקן יצור קטן וכחול בעל אנטנה המבצבצת מראשו. על יצור זה להציל את העולם ממלך רשע בשם פונדוס. פונדוס, מלכה של ממלכה קדומה בשם ארקוניה, השיג בעורמה את הביצה ממנה היצור בקע. ביצה זו הוא קיבל במשלוח על ידי מרכבת-אש מן הכוכב הכחול. פונדוס לא התכוון לתת ליצור לצאת ממנה ועל-כן נעזר במכשף החצר שלו. בניגוד למטרתו של היצור הכחול - הבאת שלום לעולם, השתמש פונדוס בכוחות שבביצה לכיבוש-העולם וניצחון על אויביו. ב"אי הפרפרים" הוא הקים מקדש מכושף, שם הוא ציווה שתהיה גופתו החנוטה, ולאחר 3000 שנים ממותו - יקום המלך לתחייה ומלאכת כיבוש-העולם שלו תימשך. בעלילת הסיפור מתגלה שביצת היצור נמצאה בתוך תיבת עץ ישנה על מצע של קש, וכשלפתע בקעה הביצה, היא גרמה לרעידת אדמה בתוך הבית. מתוך מרתף הבית יוצא היצור למסע כשהוא תר אחר שלושה דברים: תבוסת פונדוס והבאה לשלום העולם, השתקת מצפונו ושיבה בחזרה לכוכבו. לאחר שהוא מגיע אל אי הפרפרים, הוא מלקט אבקת פרחים אדומים המהווה סוג של כישוף-נגד שמונע מפונדוס את תחייתו. לבסוף, כשהוא מפזר את האבקה מעל לקברו של פונדוס, מצליח היצור להגשים של שלושת יעדיו. את מרבית המילים הנחוצות להשלמת הסיפור מקבלים על ידי הקלקה על חפצים שונים בסביבת המשחק, ואת חלקם מקבלים לאחר שפותרים חידות שונות. לא כל המילים נחוצות להשלמת הטקסט בסיפור. המשחק מתרחש במספר מקומות, שהאחרון בהם הוא אי הפרפרים, שם יש לענות על שאלון טריוויה כדי לסיים את המשחק. המשחק מלווה בקריינותו של השחקן אלכס אנסקי, שמקריא את הסיפור שאותו משלים השחקן. כמו כן, מקריא אנסקי את המילים שמייצגות את העצמים שעליהם לחץ השחקן, במידה והם לחיצים. לעיתים, ניתן להבחין בדמותו של היצור הכחול (המדובב על ידי אסף קורמן) צצה לרגע על המסך ואומרת "כדי להמשיך בדרככם, השלימו את הפרק בסיפור". פירוש הדבר הוא שלא ניתן להתקדם לרקע הבא (או להמשכו של הרקע הנוכחי) בטרם הובאו כל המילים לפרק. גורדי, דמות נוספת של "קומפדיה", מופיעה בהופעת אורח בשלב מתקדם יחסית של המשחק. המשחק בעקבות המילים האבודות
גבון במשחקים הפאראלימפיים

גבון השתתפה לראשונה במשחקים הפאראלימפיים בבייג'ינג (2008), כששלחה משלחת של ספורטאי בודד למשחקים. במשחקי החורף לא נטלה גבון חלק מעולם. האתלט אותו שלחה גבון למשחקים בבייג'ינג, תיירי מביקה, התחרה במרוץ ל-800 מטר (קטגוריה T54) ובהטלת כידון (קטגוריה F57/58), אך לא הגיע להישגים ספורטיביים משמעותיים ולא זכה במדליה פאראלימפית. גבון במשחקים האולימפיים גבון במשחקים האולימפיים לנוער
פיאט פונטו

פיאט פונטו (באיטלקית: Fiat Punto) היא מכונית סופרמיני מתוצרת קונצרן פיאט האיטלקי. המכונית הוצגה לראשונה בשנת 1993 כמחליפתה של הפיאט אונו. הפונטו עוצבה על ידי מעצב העל האיטלקי ג'ורג'טו ג'וג'ארו אשר עיצב מכוניות רבות בהן: סיאט איביזה, אלפא רומיאו 159, פולקסווגן פולו, דלוריאן DMC-12 ועוד. המחיר היחסית זול שלה הפך אותה לאחת המכוניות בקטגוריית סופר מיני הזולות והיא התחרתה מול אופל קורסה, פולקסווגן גולף ועוד. הדור הראשון של הפונטו הוצג במגוון גרסאות. דגם S - הגרסה הבסיסית והפשוטה ביותר של הדור הראשון. כללה מגוון מנועים רחב. נמכרה גם בגרסת 3 דלתות עם מנוע 1108 סמ"ק. דגם SX - הגרסה הכי נמכרת של הדור הראשון. כללה חלונות חשמל קדמיים, הגה כוח, וכרית אוויר לנהג (משנת 98 גם לנוסע) כסטנדרט. דגם ELX - הגרסה הכי מאובזרת של הדור הראשון. כללה גם פגושים ומראות בצבע הרכב, חלונות חשמל גם מאחור. חלק מהדגמים הללו הוצע עם מנוע 1250 סמ"ק, 16 שסתומים, בעל 80 כ"ס. נמכר בעיקר בגרסת המנוע 1600 סמ"ק בעל 90 כ"ס. דגם GT - גרסת הספורט של הדור הראשון. גרסת 3 דלתות בלבד. מנוע 1400 סמ"ק טורבו עם 132 כ"ס. דגם קבריו - הגרסה הפתוחה של הפונטו. כללה מנוע 1250 סמ"ק ברמת גימור S או מנוע 1600 סמ"ק ברמת גימור SX. יצור הדור הראשון כלל מגוון מנועים רחב. החל ממנוע בנזין 1108 סמ"ק בעל 55 כ"ס, דרך מנוע 1250 סמ"ק ב־3 גרסאות שונות - 60 כ"ס, 75 כ"ס (הזרקה רב נקודתית) ו-80 כ"ס (16 שסתומים). מנוע 1400 טורבו (בדגם GT בלבד), מנוע 1600 סמ"ק עם 90 כ"ס, ומנוע דיזל 1700 סמ"ק בעל 70 כ"ס (בדגם ELX בלבד). הדור השני של הפונטו, נקרא גם פונטו ספייס - Spice הוצג לקראת סוף שנת 1999. הדור החדש כלל עיצוב חיצוני ופנימי חדש, שלדה חדשה ומנועים חדשים. הדור החדש של הפונטו הוצג במגוון גרסאות. דגם S - נקראה Young - הגרסה הבסיסית והפשוטה ביותר של הספייס. כללה 2 כריות אוויר וחלונות חשמל קדמיים בלבד. נמכרה עם מנוע 1250 סמ"ק עם 60 כ"ס וגיר ידני בלבד. דגם SX - נקראה Fun - הגרסה המאובזרת של הספייס. כללה בין היתר לוח שעונים כולל מד סל"ד ושעון חום, הגה חשמלי, ופגושים בצבע הרכב. נמכרה עם מנוע 1250 סמ"ק עם 60 כ"ס וגיר ידני בלבד. דגם ELX - נקראה Club - הדגם המפואר של הספייס. כללה מושבים מתכווננים לגובה, כיוון הגה לגובה. נמכרה עם מנוע 1250 סמ"ק, 16 שסתומים עם 80 כ"ס, עם גיר ידני בעל 5 הילוכים, או גיר רציף בעל 6 יחסי העברה שנקראה Speedgear. דגם HGT - הגרסה הספורטיבית של הספייס. נמכרה עם אבזור עשיר ומנוע 1800 סמ"ק עם 130 כ"ס. בשנת 2003 הוחלט בפיאט לעשות מתיחת פנים כוללת לרכב. הסיבה העיקרית לכך היא תקנה חדשה באירופה ליצור מכוניות ידידותיות יותר להולכי רגל. בשנת 2005 הייתה הפונטו מכונית הסופר מיני הנמכרת הרביעית באירופה. מתיחת הפנים הייתה לא רק חיצונית. בפיאט הוחלט לשפר את המנועים, והדגמים החדשים צוידו במנועי בנזין 1400 סמ"ק ו-1800 סמ"ק וגם במנועי דיזל 1300 סמ"ק ו- 1900 סמ"ק. גראנדה פונטו הוצגה לראשונה בתערוכת המכוניות של ז'נבה בשנת 2005. גם היא עוצבה על ידי ג'ורג'טו ג'וג'ארו. בישראל, הגראנדה פונטו החליפה את הדור הקודם של פונטו. היבואן הישראלי של פיאט החליט לייבא לישראל שתי גרסאות של הגראנדה: מנוע בנזין אקטיב 1400 סמ"ק עם תיבת הילוכים אוטומטית ומנוע בנזין אקטיב 1200 סמ"ק עם תיבת הילוכים ידנית בעלת 5 הילוכים. בשנת 2009 הוחלט לעשות מתיחת פנים לגראנדה. לאחר מתיחת הפנים הוחלט לקרוא למכונית המחודשת 'גראנדה פונטו איבו' . אתר האינטרנט הרשמי של פיאט פונטו (באיטלקית)
בורקינה פאסו במשחקים הפאראלימפיים

בורקינה פאסו השתתפה לראשונה במשחקים הפאראלימפיים בברצלונה (1992), ומאז משתתפת במשחקים דרך קבע, מלבד המשחקים הפאראלימפיים אתונה (2004) מהם נעדרה. במשחקי החורף לא נטלה בורקינה פאסו חלק מעולם. המשלחת הראשונה אותה שלחה בורקינה פאסו, אל המשחקים בברצלונה כללה שלושה ספורטאים, מרים כוח, רוכב אופניים ומתרה נוסף שהתחרה באופניים גם כן, ובתחרויות הג'ודו. כל המשלחות אותן שלחה המדינה למשחקים הפאראלימפיים מעולם לא עלו על שלושה ספורטאים, וספורטאיה של בורקינה פאסו מעולם לא זכו במדליה פאראלימפית. בורקינה פאסו במשחקים האולימפיים בורקינה פאסו במשחקים האולימפיים לנוער
ארנון מגן

ארנון מגן (10 באפריל 1924 – 11 בינואר 2012) היה עיתונאי, סופר ומתרגם ישראלי. מגן נולד בשם ארנסט מגנוּס (בגרמנית: Ernst Magnus) בהמבורג שבגרמניה, בן לרודולף ולילי מגנוס. ב-1935, בימי גרמניה הנאצית, כשהיה בן 11, עלה לארץ ישראל עם הוריו ואחותו חוה, ושנה לאחר מכן עברת את שמו לארנון מגן. גדל בקיבוץ גן שמואל ועבר לקיבוץ גבעת ברנר. בשנת 1953 כתב את המנון הקיבוץ, לרגל 25 שנים להקמתו. ב-1954 נישא לבת קיבוץ, לילית לבית לוינסון, אחות במקצועה. באותה שנה נולד בנם הבכור הלל. בני הזוג נפרדו ב-1957, והוא נישא ב-1964 לאילנה לב. נולדו להם שלושה ילדים: הדס (1965, עיתונאית), אבנר (1968, פרופסור למדעי המחשב באוניברסיטת טורונטו, נהרג בתאונת טיפוס הרים באלסקה ב-2010), ועידו (1974). מגן המשיך להתגורר בגבעת ברנר. חיבר מספר שירים עבור "רביעיית גבעת ברנר" ואחרים במהלך שנות ה-60. עבד כעיתונאי בעיתון "למרחב". לאחר סגירת העיתון, בשנת 1971, עבר לעיתון "דבר", וכיהן כסגן עורך ב"דבר לילדים" בשנות ה-70. לאחר מכן שימש ככתב מדעי בעיתון "דבר"; במסגרת זו ראיין מדענים בעלי שם, בהם הנס בתה, חתן פרס נובל לפיזיקה. בנוסף עבד מגן כמתרגם מאנגלית לעברית; תרגם בין השאר את ספרו של מרטין גילברט "אושוויץ ובעלות הברית" (1988), ואת ספרו של בני מוריס "לידתה של בעיית הפליטים הפלסטינים 1947–1949" (1991). ב-1976 כתב לצד יצחק גילון ז'לינסקי וארנסט מרקוביץ את הספר "תולדות התעשייה הכימית בארץ"[דרוש מקור][דרושה הבהרה]. ב-1977 פרסם ספר עיון היסטורי, "זה קרה ביום... 32 מאורעות בתולדות העמים" (הוצאת הקיבוץ המאוחד); בספרו הוא מתאר 32 אירועי שיא לאורך ההיסטוריה. ב-1992 השתתף בכתיבת ספרו של גד ברזילי, "דמוקרטיה במלחמות: מחלוקת וקונצנזוס בישראל". ב-2008 פרסם אוטוביוגרפיה, "יומנו של אופטימיסט". מגן נפטר ב-2012 ונקבר בבית הקברות גבעת השלושה. מדיה וקבצים בנושא ארנון מגן בוויקישיתוף כתבי ארנון מגן בפרויקט בן-יהודה רשימת הפרסומים של ארנון מגן, בקטלוג הספרייה הלאומית ארנון מגן, מדע באספקלריה עיתונאית, מתוך "מדע - עיתון מדעי לכל", כה, 5-6 ארנון מגן באתר סיפורי גבעת ברנר ארנון מגן, דף שער בספרייה הלאומית המנון גבעת ברנר, באתר הקיבוץ פרופסור ישראלי נהרג בתאונת טיפוס הרים באלסקה, באתר News1 מחלקה ראשונה, 1 ביוני 2010. אתר המוקדש לזכרו; דף באוניברסיטת טורונטו (באנגלית) ארנון מגן, באתר זמרשת ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
משה לוריא

הרב רפאל משה לוריא (תרצ"ז, 1936 - כ"ז בכסלו תש"ע, 14 בדצמבר 2009) היה רב ומקובל ישראלי. נולד בטבריה למרדכי יחיאל לוריא, חסיד סלונים. למד בישיבת בית אברהם-סלונים בירושלים. מגיל שלושים כיהן כראש ישיבת "לפלגות ראובן" בירושלים. אז גם הוציא לאור את סדרות ספריו "אספת שיעורים" ו"אבני שהם" על סוגיות הש"ס. בסוף שנות ה-80 עזב את ראשות הישיבה לטובת מפעל חייו החדש - העיסוק בתורת הקבלה ובכתבי האר"י הקדוש. הוא הצטרף לישיבת המקובלים "שער השמים" ונעשה לאחד מראשיה, ומסר שם שיעורים למעלה מעשרים שנה. הוציא את סדרת חיבוריו "בית גנזי" הכוללת כחמישים ספרים. שיטתו של הרב לוריא היא בשילוב תורת האר"י עם תורת הבעש"ט. חלק מספריו תורגמו לשפות נוספות, ובהן אנגלית, רוסית, וצרפתית. נפטר מאירוע מוחי ברחבת הכותל המערבי, שם נהג להתפלל מדי בוקר עם הנץ החמה, יחד עם מניין מקובלים. בין אחיו, הרב ישראל לוריא, מראשי ישיבת בית אברהם, מחבר הספרים "נתיבי ישורון" וחתנו של ה"נתיבות שלום", והרב מאיר לוריא, ראש כולל חלקת יעקב (ברייש) וראש ישיבת באבוב בבני ברק ומחבר הספרים "שערי ריבית", "שערי שבת" ו"שערי דעה". אספת שיעורים - על מסכתות קידושין, גיטין, כתובות, בבא קמא, בבא מציעא, בבא בתרא אבני שוהם - מסכת מקוואות, מסכת חלה, מסכת שביעית, מסכת נדה סדרת בית גנזי - שבת (שני כרכים), פתחי תפילה (שלושה כרכים), על התורה (שנים עשר כרכים), אורי וישעי-לימים נוראים, אור יקרות, לחנוכה כולל אורה ושמחה ... בענייני חג הפורים סדר ליל שמורים: בענייני סדר ליל פסח והגדה של פסח, ספר גאולת מצרים: בעניין גזירת ברית בין הבתרים ויציאת מצרים / פירוש על מגילת איכה ומאמרים על ימי תמוז ספר עמלות בתורה: כולל מאמרים וביאורים בדברי חז״ל והאריז״ל במעלת וחשיבות עמלות בעומקה של תורה / ספר בית גנזי: כולל ביאורים בארבעה מצות של שמחה שהאב חייב לבן / ספר אור המקדש מורשת משה - אסופה מגנזיו בהלכה, בקבלה ובחסידות, וכן מכתבים (חנוכה תשע"ח) "אור הבוקע מן הספר", הרב מנחם מקובר, מוסף "שבת", מקור ראשון, 4 במאי 2012. הרב משה לוריא, ברוך דיין האמת, על הרב רפאל משה לוריא ופטירתו בקצרה בבלוג "תולדות ושורשים - עצי משפחה" רפאל משה בן מרדכי יחיאל לוריא (1936-2009), דף שער בספרייה הלאומית
כלי

כלי הוא כל חפץ, טבעי או מלאכותי, המופעל באופן רצוני ומשמש לתכלית כלשהי. כלים מורכבים, ובעיקר אלו המופעלים על ידי מנוע, נקראים מכונה. האדם אינו היצור היחידי בטבע שמשתמש בכלים, אולם התאמתו הטובה לשימוש בכלים (יכולתו להשתמש בכלים כדי לבנות כלים, יכולתו לשכלל את כליו וללמוד על אודותם) היא יחידאית. ישנם בעלי חיים שונים העושים שימוש בכלים – בעיקר יונקים, אך גם ציפורים (כמו העורב). ככל הידוע כיום, השימפנזה הוא בעל החיים העושה את השימוש הנרחב ביותר בכלים. ערך מורחב – היסטוריה של הטכנולוגיה פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ניתן לחלק כלים לפי מספר מאפיינים: כלים שונים מופעלים באמצעות מקורות כוח שונים. מקורות הכוח העיקריים הם: אדם, המפעיל את הכלי באמצעות איבר אחד (למשל פטיש) או שילוב של כמה איברים (למשל אופניים). חיית משק כגון שור המושך מחרשה. תנאי סביבה כגון רוח, זרם מים ואנרגיה סולארית. מנוע. לחץ הידראולי מלאכותי. לחץ אוויר. כלים המשמשים לחקלאות, כמו חרמש ומגל. כלים המשמשים לבנייה כגון פטיש, עגורן וציוד מכני הנדסי. כלים המשמשים לנגרות כגון גרזן, מסור, פטיש ומסמר. תעשייה כלי שולחן, כמו צלחת וכוס, ועזרי אכילה, כמו סכו"ם ומקלות אכילה כלי בישול ואפיה, כמו סיר בישול, תבנית אפייה, קדרת בישול. מכשירי מדידה, כמו סרגל, מד-זווית ומדחום. כלי נגינה, כמו גיטרה, כינור, חליל צד ועוגב. כלי נשק, כמו חרב, חץ וקשת, רובה ותותח. כלי כתיבה, כמו עט, עיפרון ונייר. כלי תחבורה, כגון קורקינט, מכונית ואפנוע. כלי תפירה ורקמה כמו מחט ומכונת תפירה. כלי סריגה כמו מסרגות, שיפודים צינורה ומכונת סריגה. היסטוריה של הטכנולוגיה מכונה מכונה חסרת תכלית יהודה פרידמן, כְּלֵי עֲבוֹדָה (אורכב 12.03.2017 בארכיון Wayback Machine), הוצאת האקדמיה ללשון העברית, 1968 כלי, באתר אנציקלופדיה בריטניקה (באנגלית) כלי עבודה, דף שער בספרייה הלאומית שמות כלי עבודה - האקדמיה ללשון העברית
פונקציה סימטרית

במתמטיקה, פונקציה סימטרית היא פונקציה בכמה משתנים, שערכה אינו משתנה כאשר מחליפים את סדר המשתנים. הדוגמה הבולטת ביותר היא פולינומים סימטריים, אבל גם פונקציות כגון f ( x 1 , x 2 , x 3 ) = e x 1 + e x 2 + e x 3 {\displaystyle f(x_{1},x_{2},x_{3})=e^{x_{1}}+e^{x_{2}}+e^{x_{3}}} הן סימטריות. אם הפונקציה אנליטית, תנאי הסימטריה קובע שהיא מתחלקת בכל אחד מההפרשים x i − x j {\displaystyle x_{i}-x_{j}} , ולכן במכפלה שלהם שהיא הדיסקרימיננטה הפורמלית באותם משתנים. לפעמים מתייחס הביטוי לפונקציות בשני משתנים דווקא, ואז תנאי הסימטריה מצטמצם להנחה f ( y , x ) = f ( x , y ) {\displaystyle f(y,x)=f(x,y)} . לכל פונקציה f {\displaystyle f} ב- n {\displaystyle n} משתנים יש חבורת סימטריות, הכוללת את התמורות σ {\displaystyle \sigma } השומרות על הפונקציה: f ( x σ 1 , … , x σ n ) = f ( x 1 , … , x n ) {\displaystyle f(x_{\sigma 1},\ldots ,x_{\sigma n})=f(x_{1},\ldots ,x_{n})} . משפט לגראנז', שזה היה תוכנו המקורי, 60 שנה לפני שהומצאה תורת החבורות, קובע שמספר הפונקציות שאפשר לקבל מפונקציה נתונה על ידי החלפת משתנים מחלק את n עצרת. פונקציה סימטרית היא כזו שאי אפשר לקבל ממנה אף פונקציה חדשה, אבל גם כאשר הפונקציה נהנית מסימטריה חלקית, כלומר, כשיש לה חבורת סימטריה גדולה יחסית (גם אם אינה חבורת הסימטריות המלאה), היא עשויה להקרא סימטרית. פונקציה סופר-סימטרית היא פונקציה במשתנים x 1 , … , x n , y 1 , … , y m {\displaystyle x_{1},\ldots ,x_{n},y_{1},\ldots ,y_{m}} , שהיא סימטרית בכל קבוצת משתנים בנפרד, ואשר f ( t , x 2 , … , x n ; t , y 2 , … , y m ) {\displaystyle f(t,x_{2},\ldots ,x_{n};t,y_{2},\ldots ,y_{m})} אינו תלוי במשתנה t {\displaystyle t} . פונקציות אלה קשורות להצגות של סופר-אלגברת לי gl ( m | n ) {\displaystyle {\text{gl}}(m|n)} , בדומה לקשר בין פונקציות סימטריות להצגות (הפולינומיות) של gl ( n ) {\displaystyle {\text{gl}}(n)} . פונקציה סימטרית, באתר MathWorld (באנגלית)
דולפין (מנהל קבצים)

דולפין (באנגלית: Dolphin) היא תוכנת ניהול קבצים חופשית וקוד פתוח המיועדת לשולחן העבודה של KDE. התוכנה קיימת כברירת מחדל בגרסת KDE האחרונה (5.19), וניתנת להתקנה אף בגרסת מוקדמות יותר. בגרסאות המוקדמות של KDE היה Konqueror ברירת המחדל כמנהל הקבצים והדפדפן של KDE, ובמשך השנים בעקבות מורכבות השימוש היחסית ב־Konqueror נשמעה ביקורת על אי היות מנהל קבצים ייעודי המתפקד בנפרד מהדפדפן. ביקורת זו הביאה לפיתוח Dolphin, וחלקים רבים מקוד המקור של Konqueror הוסבו אליה, אף כי דפדפן ברירת המחדל Konqueror יכול עדיין לשמש כמנהל קבצים אלנטרנטיבי בעיקר למשתמשי Power User. ת'ונר קבצים PCManFM מדיה וקבצים בנושא דולפין בוויקישיתוף אתר האינטרנט הרשמי של דולפין (בשפות מרובות) אתר האינטרנט הרשמי של דולפין (בשפות מרובות) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
סייר הקבצים (חלונות)

סייר הקבצים (בגרסתה האנגלית: File Explorer) היא תוכנת ניהול הקבצים הרשמית במערכות ההפעלה חלונות של מיקרוסופט מגרסה 95 ואילך, המספקת ממשק משתמש גרפי לגישה אל מערכת הקבצים. התוכנה החליפה את קודמתה, "מנהל קבצים", שנכללה בכל גרסאות Microsoft Windows 3.x. לפני גרסת חלונות 8, שמה של התוכנה הייתה "סייר Windows" (באנגלית: Windows Explorer). בנוסף התוכנה היא רכיב בממשק מערכת ההפעלה, כחלק מאלמנטים נוספים על הצג, כשורת המשימות ושולחן העבודה. ללא תוכנה זו לא תיתכן שליטה בצורה גרפית על תוכן המחשב אלא דרך שורת הפקודה. התוכנה קיימת בקובץ הקרוי explorer.exe הקיים בתיקיית מערכת ההפעלה. על אופן השימוש במנהל הקבצים וקיצורי דרך בו באתר מיקרוסופט http://technet.microsoft.com/en-us/library/cc751133.aspx#mainSection לסייר Windows יש שם חדש, באתר מיקרוסופט ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.